cyanic-selkie/wikianc huggingface dataset:
Eino Niini
Henkilöhistoria
Eino Niinen vanhemmat olivat Johan Kustaa Lind ja Sofia Amanda Naski ja puoliso vuodesta 1933 Aune Mirjam Kyöstilä. Niinen poika oli taloudellisen geologian professori Heikki Niini, hänen veljiään olivat ylijohtaja Aarno Niini ja teoreettisen fysiikan professori, Akavan puheenjohtaja Risto Niini. Ylioppilaaksi Niini tuli Porin lyseosta 1925 ja valmistui diplomi-insinööriksi 1931. Stuttgartin teknillisessä korkeakoulussa hän opiskeli 1931–1932. Niini väitteli tekniikan tohtoriksi vuonna 1945 ja toimi vuosina 1945–1969 opinahjonsa Teknillisen korkeakoulun teollisuustalouden professorina. Hän työskenteli 1930–1940-luvulla myös Valtion lentokonetehtaan sekä SOK:n palveluksessa. Hän kuului Työterveyslaitoksen johtokuntaan vuodesta 1949 alkaen ja toimi sen puheenjohtajana 1966–1970.
Arto Minkkinen
Elämä ja ura
Näyttämöuransa ohella Minkkinen on työskennellyt muutamissa televisiotuotannoissa. Vuonna 1998 hän oli mukana käsikirjoittamassa mustan huumorin sävyttämää fiktiotuotantoa Nahkiaiset. Vuonna 1991 esitetyssä draamasarjassa Matkalaukkukostaja Minkkinen näytteli Huuskosen roolin.
Valkeajärvi (Ylöjärvi, Parkkuu)
Maantietoa
Järven pinta-ala on 5,9 hehtaaria ja se on 850 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Joanna Hiffernan
James McNeill Whistlerin rakastajattarena
thumb|left|220px|[[Gustave Courbet, La belle Irlandaise (Jo'n muotokuva), 1866, maalaus Joanna Hiffernanista. Maalausta on pidetty erittäin intiiminä ja eroottisena ja maalauksen intensiivisyyden on katsottu syntyneen siitä, että peiliä pitelevän mallin huomio kiinnittyy hänen oman kauneutensa tarkastelemiseen. ]] Whistler tapasi Hiffernanin ensimmäisen kerran vuonna 1860 ollessaan työhuoneella Rathbone Placessa, ja he aloittivat kuusi vuotta kestäneen romanttisen suhteensa, jonka aikana Hiffernan toimi muutamien Whistlerin kuuluisimpien maalauksien mallina. Näistä tunnetuimpia lienevät Wapping (1861), The Lange Leizen of the 6 Marks (1864), jossa Jo toimi todennäköisesti mallina, Symphony in White No. 2: The Little White Girl (1864), Symphony in White No. 3 (1865–1867), The Artist’s Studio (1865), Whistler in his Studio (1865) ja keskeneräiseksi jäänyt maalaus White Note (1861–1862) sekä etsaus Weary (1863). Lisäksi Hiffernanin tiedetään esiintyvän lukuisien Whistlerin puupiirrosten kuten Kenneth and Lena Graeme (1862) ja Joanna Douglas (1862) mallina. Unenomainen maalaus Hiffernanista takan edessä, Symphony in White No. 2, palkittiin 31 vuotta valmistumisensa jälkeen Venetsian biennaalissa. Vuoden 1863 etsauksessaan Weary Whistler esitti Hiffernanin hänen kuuluisat ”kuparinväriset hiukset” levällään lepäämässä nojatuolilla. Ulkoisestikin tyrmäävän Hiffernanin persoonallisuus oli jopa vieläkin vaikuttavampi. Whistlerin ystävät ja elämäkerran kirjoittajat, Pennellit, kuvasivat Hiffernanin lähes täysin kouluja käymättömänä, mutta älyllisesti terävänä naisena. He kirjoittivat:
Myöhemmät vaiheet
Hiffernanin vaiheista vuoden 1880 jälkeen ei tiedetä paljoakaan. Naispuolinen henkilö raportoi Gustave Courbet’n siskolle Juliette Courbet’lle (1831–1915) 18. joulukuuta 1882 päivätyssä kirjeessään, että ”kaunis irlantilaistyttö” asui Nizzassa, missä myi antiikkia ja joitain Courbet’n maalauksia. Hiffernan avioitui hieman vuoden 1881 jälkeen, luultavasti Euroopassa, Abbot-nimisen miehen kanssa ja käytti myöhempinä vuosinaan itsestään usein nimitystä Mrs. Abbott.
Irakin turkmeenit
Historia
Saddam Husseinin Baath-puolueen ajan Irakissa turkmeenien kielelliset, kulttuurilliset ja poliittiset oikeudet lakkautettiin ja samalla tuhannet turkmeenit ja kurdit karkotettiin kotiseuduiltaan Kirkukissa ja sen ympäristössä ja heidän tilalleen siirrettiin arabeja. Irakin turkmeenit eivät liittyneet Saddamia vastaan taistelemaan vuonna 1988 perustettuun Irakin Kurdistanin rintamaan, koska turkmeenit eivät halunneet vieraannuttaa Turkkia tukijanaan ja suuri osa turkmeenien asuinalueista oli edelleen Baghdadin hallinnon käsissä. Tästä huolimatta turkmeenit kärsivät huomattavasti Irakin armeijan tukahduttaessa kurdien kapinoita Kirkukissa ja Tuz Khurmatussa vuonna 1991. Turkmeenit eivät osallistuneet Kurdistanin alueellisen hallinnon luoneisiin vaaleihin toukokuussa 1992 ja he perustivat sille vihamielisen Irakin turkmeenien rintaman Turkin tuella. Rintaman kannattajien ulkopuolelle jäivät kuitenkin šiialaiset turkmeenit, jotka mieltävät itsensä enneminkin osaksi Irakin šiialaista väestönosaa. Jännitteet turkmeenien ja kurdien välillä kasvoivat Saddamin kukistuttua etenkin Kirkukin hallinnan muodostamien kiistojen takia. Turkmeenit katsovat olevansa historiallisesti oikeutettuja kaupunkiin ja kurdeilla on vastaavia vaatimuksia. Kaupungin liittämisestä Irakin Kurdistaniin oli tarkoitus järjestää kansanäänestys vuonna 2007, mutta äänestystä on sittemmin toistuvasti lykätty. Irakin Kurdistan hallitsee de facto suuria alueita turkmeenien asuinalueella ja turkmeenit ovat syyttäneet Irakin Kurdistanin hallintoa turkmeenisiviilien suojelun puuttesta ja muuttoliikkeen kannustamisesta. Turkmeeneja ei esimerkiksi hyväksytä Kurdistanin turvallisuusjoukkoihin. Turkmeenit ovatkin joutuneet useiden iskujen kohteiksi etenkin turkmeenienemmistöisessä Tuz Khurmatun kaupungissa ja iskujen takana ovat todennäköisesti olleet sunnalaiset äärijärjestöt. Ääri-islamilaisen Isis-järjestön vallattua alueita Irakissa sen vainon kohteiksi on päätynyt šiialaisia turkmeeneja esimerkiksi Tal Afarin kaupungissa Ninawan maakunnassa. Vastaavasti Irakin turvallisuusjoukkoja on syytetty sunnalaisten turkmeenien vainoista näiden Isisin vastaisten operaatioiden aikana.
Tomelloso
Tomellosin ympäristössä on kivestä ilman laastia valmistettuja taloja (los bombos), jotka antavat seudulle omalaatuisen ilmeen. Talot ovat peräisin 1800-luvulta. Ne on rakennettu antamaan suojaa maanviljelijöille. Taloissa on muun muassa hormi ja piippu tulenpitoa varten, makuusijat sekä tiloja kotieläimille. Museo del Carro on museona toimiva bombo.
Alinen-Poikelus
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) se kuuluu. Järven vedenpinnan korkeus on 109,7 metriä mpy.
Walserit
Walserien edelleen käyttämä kieli on saksan murre walser, jota puhuu äidinkielenään parikymmentä tuhatta Sveitsissä, Italiassa, Liechtensteinissa ja Itävallassa. Nimitys Walser/walser on peräisin Valais’n saksankielisestä nimestä Wallis tarkoittaen wallisilaista.
Luettelo yhdysteistä
Kymen tiepiiri
thumb|240px|Yhdystie 3562 [[Pyhtään Siltakylässä.]] thumb|240px|Yhdystie 4015 [[Parikkalan keskustassa.]] thumb|240px|Yhdystie 4015 [[Parikkalan ja Moskuunniemen välisellä uudella tieosuudella.]] thumb|240px|Yhdystie 4021 [[Uukuniemi|Uukuniemellä Parikkalassa.]] thumb|240px|Yhdystie 4052 [[Parikkalan Särkisalmessa.]] thumb|240px|[[Luukkaansalmen silta yhdystiellä 4081 Lappeenrannassa.]]
My Little Pony: Ystävyyden taikaa
2018 Hasbro ilmoitti sarjan päättyvän seuraavana vuonna yhdeksännenteen kauteen. Kaudella prinsessa Celestia ja prinsessa Luna ovat vetäytymässä eläkkeelle ja suunnittelevat jättävänsä Equestrian Twilight Sparklen harteille ennen kun hän on valmis. Yllätyskäänne kuitenkin tapahtuu, kun pääpahiksen Grogarin elvyttänyt Kuningas Sombra aikoo kaapata koko Equestrian.
Tulipää
Tuotanto
Kahdeksan vuotta tuotannossa ollut ja toista vuotta kuvattu Tulipää oli Suomen siihen asti kallein elokuva. Sitä kuvattiin muun muassa Turussa, Leningradissa, Haapamäellä ja Hyrynsalmella.
My Little Pony: Ystävyyden taikaa
Viides kausi
Hän lopulta suostuu kertomaan Twilightille totuuden lapsuutensa menneisyydestä kuinka hän oli menettänyt ystävänsä Sunburst joka oli saanut söpöysmerkin ennen häntä ja hylännyt hänet yksin lähdettyään. Twilight kuitenkin tapansa mukaan keksii keinon osoittaa Starlightille vakuuttaakseen häntä, että kuinka tärkeää ystävyys on, ja miksi hänen ei kannata yrittää kostaa koska se on turhuutta. Starlight vihdoin ymmärtää turhuutensa ja virheensä että mitä hän oli tehnyt, päättää hyväksyä vakuutuksensa, aloittaa alusta ja etsiä uusia ystäviä.
Fanikunta
Sarjan faneille on syntynyt ajan mittaan oma kulttuurinsa sarjan ympärille muun muassa omine termeineen, tapahtumineen ja taideyhteisöineen.
Suomalaiset äänet
Sarjan suomenkielisestä tuotannosta vastaa SDI Media A/S. Ääniohjaana toimii Kari Starck (jaksot 1–80) sekä Mikko Laiho (jaksot 81–91) ja kääntäjinä Päivi Kangas sekä Erno Koskenmäki (kaudet 2–3).
Ujo poika
Ujo Poika on Jig-Saw-yhteen ainoaksi jäänyt albumi, joka julkaistiin vuonna 1975.
Ahvenlammi (Ylöjärvi, Poikelus)
Ahvenlammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Vuorijärvi (Ylöjärvi, Poikelus)
Maantietoa
Järven pinta-ala on 1,4 hehtaaria ja se on 350 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Maurice Couve de Murville
Maurice Couve de Murville (24. tammikuuta 1907 – 24. joulukuuta 1999) oli ranskalainen diplomaatti ja poliitikko. Hän kuului Union pour la défense de la République -puolueeseen. Couve de Murville toimi Ranskan ulkoministerinä Charles de Gaullen aikana 1958–1968 ja pääministerinä 1968–1969. Hän toimi 1950-luvulla Ranskan suurlähettiläänä Kairossa, Washingtonissa, Natossa ja Bonnissa.
Paholainen on nainen
Elokuva on intohimotarina Concha Perezistä (Marlene Dietrich) johon miehet rakastuvat päättömästi ja ovat aina valmiina auttamaan tätä rahallisesti. Antonio Galvan (Cesar Romero) on ulkomailla asuva espanjalainen näkee Concha Perezin Etelä-Espanjassa karnevaaliviikon aikana ja rakastuu tähän. Kun hän tapaa ystävänsä Don Pasqualin ja kertoo ihastuksestaan, tämä varoittaa häntä naisesta, ja kertoo kuinka oli toistuvasti auttanut naista jota hän oli rakastanut edelleen vaikka tämä oli aina lopuksi hylännyt hänet. Aina kun nainen oli saanut mitä oli halunnut tämä lähtenyt tiehensä ja särkenyt hänen sydämensä.
Luettelo Aleksis Kiven Seitsemän veljeksen henkilöistä
Tämä on luettelo Aleksis Kiven romaanissa (kertomuksessa) Seitsemän veljestä mainituista henkilöistä.
Xiphioidei
Heimot
Xiphioidei -alalahkoon kuuluu kaksi heimoa:
SKZ2020
SKZ2020 on eteläkorealaisen Stray Kidsin ensimmäinen kokoelma-albumi sekä japaninkielinen julkaisu. Albumi julkaistiin 18. maaliskuuta 2020.
Lamminlammi (Ylöjärvi, Poikelus)
Lamminlammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 0,8 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Knut Gustaf Victor Furuhjelm
Furuhjelmin vanhemmat olivat hovioikeuden presidentti, senaattori Victor Furuhjelm ja vapaaherratar Eva Matilda Aglaë von Kothen. Protokollasihteeri, tietokirjailija Elis Furuhjelm ja taidemaalari Dagmar Furuhjelm olivat hänen sisaruksiaan. Furuhjelm tuli ylioppilaaksi 1881 ja valmistui filosofian maisteriksi 1886 ja molempien oikeuksien kandidaatiksi 1890. Varatuomarin arvon hän sai 1893. Viipurin hovioikeudessa Furuhjelm toimi kanslistina vuodesta 1897 ja asessorina vuodesta 1906. Hän oli Turun hovioikeuden oikeusneuvos 1918–1926. Furuhjelm harjoitti myös asianajajan tointa. Hän oli aatelissäädyssä sukunsa edustaja valtiopäivillä 1894.
Nykyaikainen Pompadour
Julkaisu ja vastaanotto
Nykyaikainen Pompadour sai ensi-iltansa kotimaassaan Yhdysvalloissa 28. elokuuta vuonna 1936. Suomessa elokuva tuli ensi-iltaan 31. tammikuuta vuonna 1937.
Tena Šikić
Tena Šikić (s. 4. heinäkuuta 1994) on kroatialainen judon EM-mitalisti.
Barbara Matić
Matić saavutti 63 kg:n sarjassa alle 17-vuotiaiden MM-pronssia 2009 ja EM-kultaa 2010. Singaporen nuorten olympialaisissa 2010 hän sai pronssia sekä 63-kiloisissa että joukkuekilpailussa. Hän saavutti 70 kg:n painoluokassa alle 20-vuotiaiden EM-kilpailuissa pronssia 2011 ja hopeaa 2012. Alle 23-vuotiaiden EM-kilpailuissa hän sijoittui toiseksi 2012.
Palkanlaskennan automatisointi
Ohjelmistot ja moduulit
Palkanlaskenta voidaan automatisoida käyttämällä ohjelmistoa, joka keskittää kaikki palkanlaskennassa tarvittavat tiedot yhteen paikkaan. Jos palkanlaskentaohjelmaa ei hankita osana kattavaa toiminnanohjausjärjestelmää, se voidaan monissa tapauksissa yhdistää yrityksellä jo oleviin kirjanpito-, myyntireskontra-, palkanlaskenta-, työajanseuranta- ja rekrytointiohjelmiin.
Vaikka palkanlaskenta ulkoistettaisiin esimerkiksi tilitoimistolle, tiettyjen asiakirjojen – muun muassa työsopimusten – laadinta jää edelleen työnantajan vastuulle. Silloinkin palkanlaskennan automatisointi tehostaa työnantajavelvoitteiden hoitamista.
Hyödyt
Palkanlaskennan automatisointi säästää aikaa, rahaa ja vähentää virheitä, koska se kokoaa kaiken tiedon sähköisessä muodossa yhteen paikkaan.
Kuriositeettikabinetti
Ensimmäiset kuriositeettikabinetit olivat esillä kaapeissa ja vitriineissä. Renessanssin loppuvaiheessa kokoelmat saattoivat viedä kokonaisen huoneen. Kokoelmissa oli eksoottisia luontonäytteitä, taidetta sekä vaatteita ja työkaluja kaukaisista kulttuureista. Erityisen suosittuja olivat arvokkaat ja harvinaiset näytteet, jotka saattoivat hämärtää eläimen, kasvin ja mineraalin välistä rajaa. Tällaisia poikkeuksellisia näytteitä olivat muun muassa korallit, fossiilit ja sarvivalaan syöksyhampaat, joiden uskottiin olevan yksisarvisten sarvia. Kokoelmat olivat siis eräänlaisia mikrokosmoksia, joissa oli esineitä ja näytteitä mahdollisimman monipuolisesti.
Harva (saari)
NMKY osti saaren vuonna 1925 ja teki siitä Suomen ensimmäisen kiinteän leirikeskuksen. Leirikeskus on käytössä huhtikuusta marraskuulle.
S/S Turisti
Taipalsaarelaisen Otto Karkian omistama vajaat 20 metriä pitkä S/S Turisti liikennöi Lappeenrannasta Puumalan ja Anttolan kautta Mikkeliin. Turisti lähti kello 11.30 Mikkelistä kohti Lappeenrantaa. Kello 13 aikaan laiva jätti matkustajia ja tavaraa Juurisalmen tienoilla sijainneelle laiturille. Laivalla oli tässä vaiheessa nelisenkymmentä matkustajaa ja runsaasti lastia. Louhiselän Pulmionniemen kohdalla laiva oli kääntymässä reitiltään vasemmalle kohti Hauskan laituria poiketakseen siellä kun se törmäsi pohjakiveen noin 500 metriä rannasta. Törmäyksen säikäyttämät matkustajat ryntäsivät kannelle kerääntyen laivan tuulen alla olleelle laidalle jolloin alus voimakkaassa tuulenpuuskassa nopeasti kallistui ja upposi parissa minuutissa. Alus upposi 4-5 metrin syvyyteen pystyasentoon niin, että laivan savupiippu ja mastot jäivät näkyviin. Katto jäi noin puolen metriä veden pinnan alle. Toinen laivan pelastusveneistä ja molemmat pelastuslautat irtosivat ja ajelehtivat tiehensä, samoin kaikki kannella ollut irtotavara. Veden varaan jääneet ihmiset pysyttelivät pinnalla laatikoiden ynnä muiden varassa kunnes heidät saatiin kuljetettua rannalle laivan pelastusveneellä ja eräällä toisella pienellä veneellä. Pelastuneet useimmat viettivät yönsä läheisessä Innalan talossa sekä Haapalaisen torpassa. Rannalle ajautui laivasta erilaista tavaraa kuten pakkilaatikoita ja jauhosäkkejä.
Alamaailma
Tuotanto
Paramount Pictures oletti etukäteen elokuvan olevan floppi ja julkaisi sen siksi aluksi vain yhdessä teatterissa New Yorkissa. Ben Hecht jopa pyysi poistamaan nimensä elokuvan tekijäluettelosta. Elokuva sai kuitenkin osakseen positiivisen suusta suuhun leviävän maineen ja siitä tuli hitti.
Nord-Flyg
Nord-Flyg on vuonna 1952 perustettu ruotsalainen Eskilstunassa kotipaikkaansa pitävä rahtilentoyhtiö.
Katariina Saksi-Lauenburgilainen
Kuolema
Eräissä tanssiaisissa Tukholmassa vuonna 1535 Katariina sai pahoinvointikohtauksen tanssiessaan Tanskan kuninkaan Kristian III:n kanssa, ja ilmeisesti kompastui ja kaatui. Katariinan oletetaan olleen raskaana, ja hän sai onnettomuuden takia komplikaatioita. Katariina menehtyi lapsivuoteessa vuorokautta ennen 22-vuotispäiväänsä yhdessä syntymättömän lapsensa kanssa. Hänet haudattiin väliaikaisesti Tukholman Suurkirkkoon 1. lokakuuta 1535. Lopullisesti Katariina laskettiin haudan lepoon 21. joulukuuta 1560 Uppsalan tuomiokirkossa yhdessä Kustaan ja tämän toisen aviopuolison Margareeta Leijonhufvudin kanssa. Hänen hautapatsaansa sijaitsee niin kutsutussa kustavilaisessa kuorissa alttarin takana.
Karnevaali (elokuva)
Karnevaali sai ensi-iltansa kotimaassaan Yhdysvalloissa 10. maaliskuuta vuonna 1939. Suomessa elokuva julkaistiin 21. tammikuuta vuonna 1940. Elokuva tuotti maailmanlaajuisesti 1 213 000 dollaria. Pelkästään Yhdysvalloissa elokuva tuotti 725 000 dollaria. Karnevaali julkaistiin DVD:llä 23. maaliskuuta vuonna 2009.
Paskolampi (Ylöjärvi, Poikelus)
Paskolampi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Párnonas
Párnonaksen rinteellä sijaitsee Elónan luostari (Moní Elónis).
Pekunitsa
Liikenne, talous ja palvelut
Pekunitsan kautta kulkee Pietarista Viron rajalle johtava valtatie M11, josta haarautuu Volossovan, Kaprion ja Kirnun (ven. Kernovo) välinen maantie. Kunnasta on linja-autoyhteydet Volossovaan, Pietariin ja Jaamaan.
Paikallisia elinkeinoja ovat maatalous, palvelut, jalostus ja rakentaminen. Suuri osa asukkaista käy töissä Pietarissa. Kunnan tärkein yritys on Homutan karjatila, joka tuottaa maitoa, lihaa ja rehua. Sen yhteydessä toimii myös hevossiittola. Teollisuutta edustaa suurehko nykyaikainen leipomo Hlebnaja Usadba.
Vaarallista kokea
Tuotanto
MTV Oy on julkaissut Vaarallista kokea DVD:nä kokoelmassaan Suomiviihteen klassikot, sarja on kokoelman 16:s julkaisu. Vaarallista kokea -sarjan yhteiskesto on 135 minuuttia. Kuvasuhteena on 16:9.
Bogue-luokka
Bogue-luokka oli Yhdysvaltain laivaston saattuetukialusluokka, jonka alukset palvelivat toisessa maailmansodassa. Aluksista osa luovutettiin lend lease -sopimuksen nojalla Britannian kuninkaalliselle laivastolle, jossa ne palvelivat Attacker- ja Ruler-luokan aluksina.
Alukset
Ensimmäinen ryhmä Toinen ryhmä
Blue Jasmine
Blue Jasmine on vuonna 2013 ensi-iltansa saanut Woody Allenin ohjaama ja käsikirjoittama yhdysvaltalainen draamakomedia. Se kertoo newyorkilaisesta seurapiirinaisesta, joka yrittää aloittaa alusta menetettyään kaiken rikkaan miehensä jäätyä kiinni petoksista. Elokuvan pääosaa näyttelee Cate Blanchett.
Alanen Päällystenlammi
Alanen Päällystenlammi on Pirkanmaalla Ylöjärvellä Poikeluksen kylän lähellä sijaitseva lampi, joka kuuluu Kokemäenjoen vesistöön.
Madisonin piirikunta (Ohio)
Madisonin piirikunta on piirikunta Ohiossa, Yhdysvalloissa, joka on nimetty presidentti James Madisonin mukaan.
Margareeta Leijonhufvud
Kuningattarena
Margareeta pysyi koko elämänsä katolilaisena, kun taas Kustaa Vaasa toimeenpani reformaation.
Kuoleman jälkeen
1540-luvun loppupuolella Margareeta sairasteli usein, ja menehtyi lopulta Tynnelsön linnassa 26. elokuuta 1551 lyhyen sairauden jälkeen. Hän oli sairastunut keuhkokuumeeseen venematkalla Mälarenilla. Kustaa Vaasan kerrotaan ottaneen vaimonsa kuoleman hyvin raskaasti. Margareeta haudattiin Uppsalan tuomiokirkkoon. Margareetan seuraaja Kustaa Vaasan puolisona ja kuningattarena oli hänen sisarentyttärensä Katariina Stenbock. Tyttäriensä avioliittojen kautta Margareeta oli useiden Euroopan kuningashuoneiden kantaäiti 1900-luvun alussa.
William Yule
Hän on julkaissut yli 300 artikkelia ja yhdeksän kirjaa lapsipsykologian aihepiiristä.
Eteenpäin – elämään
Juoni
Eletään 1900-luvun alkua. Robert Harmelius taistelee venäläistä sortovaltaa vastaan puhein ja lentolehtisin ja närkästyttää myöntyväisyyslinjaa ajavan setänsä, senaattori Harmeliuksen. Robert saa kuitenkin ymmärrystä senaattorskalta ja löytää aktivistikumppanikseen Justiinan, sedän kartanon sisäkön. Heistä tulee rakastavaiset, kunnes senaattori yllättää heidät sängystä ja ajaa veljenpoikansa ulos talosta. Myös Justiina joutuu lähtemään; hän on raskaana ja saa lapsen vaikeissa oloissa. Senaattorska ottaa Justiinan takaisin sisäköksi sillä ehdolla, että pojan isästä ei puhuta.
Robert palaa Harmeliuksen kartanoon, jossa Justiina toimii nyt emännöitsijänä ja senaattorskan korvaamattomana apuna. Robert ei aluksi tunnista Justiinaa entiseksi heilakseen, jonka on aikoinaan tuntenut vain ”Tiinana”, mutta he sopivat tulevansa toimeen ”ilman katkeruutta”. Robertin perhe seuraa pian perässä, mutta laamannitar on tyytymätön kartanon olosuhteisiin ja aikoo aloittaa uuden komennon. Robert tunnustaa kahden kesken isyytensä Olaville ja lupaa tukea tämän opiskelua.
Tuotanto
Eteenpäin – elämään oli ensimmäinen SF:n omassa laboratoriossa työstetty elokuva. Yleisömenestys oli vuoden 1939 kuudenneksi paras.
Arviot
Aikalaisarvioissa Eteenpäin – elämään kohtasi ristiriitaisen kritiikin. Helsingin Sanomat piti elokuvaa korkeatasoisena ja kiitteli onnistunutta käsikirjoitusta, kun taas Ilta-Sanomat arvioi sen kokonaisuutena ”hätiköiden tehdyksi välipalaksi”. Aamulehden kriitikko piti näyttelijätyötä yleistasoltaan hyvänä. Regina Linnanheimon tulkinnassa nähtiin uutta sielullista herkkyyttä ja sävykkyyttä, ja Tauno Palon näyttelijätekniikkaa kehuttiin kypsäksi.
Vaikka Wuolijoki oli nostanut tarinan päähenkilöksi Justiinan ja Särkkä laamannin, Eteenpäin – elämään -elokuvaa on pidetty ennen kaikkea Emmi Jurkan show’na, sillä varasti jokaisen kohtauksen, jossa oli mukana. Jurkka oli esittänyt laamannittaren roolin jo Kansanteatterissa ja monet arvostelijat nostivat hänen osasuorituksensa elokuvan keskeiseksi ansioksi. ”Siinä hän suorastaan loistaa, on aivan mannermaista luokkaa – –”, arvioi Suomen Sosialidemokraatti.
Let L-610
Konetta valmistettiin lopulta vain kahdeksan kappaletta, ja niistäkin kahta käytettiin vain järjestelmien testaamiseen eivätkä ne koskaan lentäneet. Yhtäkään konetta ei toimitettu maksaville asiakkaille. Ainoa varsinaiseen käyttöön päässyt kone oli yksi prototyypeistä. Se oli ensin Tšekkoslovakian ja myöhemmin Tšekin ilmavoimien käytössä vuoteen 1994. Ilmavoimat arvioi sen soveltuvuutta toimintaansa, mutta päätyi olemaan hankkimatta koneita.
Katariina Stenbock
Elämä
Katariina Stenbockin vanhemmat olivat valtaneuvos Gustaf Olofinpoika Stenbock (1504–1571) ja Brita Eerikintytär Leijonhufvud (1514–1572). Katariina oli vanhempiensa viidestätoista lapsesta toiseksi vanhin. Yksi hänen sisaristaan oli Klaus Flemingin puoliso Ebba Stenbock.
Kuningattarena
Lähes tarkalleen vuosi Margareeta Leijonhufvudin kuoleman jälkeen Kustaa Vaasa avioitui uudelleen. Margareetan vanhin sisar Birgitta Leijonhufvud oli saanut tehtäväkseen hankkia Kustaan lapsille soveliaan äitipuolen. Kirkon tapa tulkita sukulaisuutta avioliittojen kautta vaikeutti naimahanketta. Kustaa Vaasa puolestaan vetosi siihen, että vain juutalaisten tuli noudattaa Vanhan testamentin oppeja. Seitsentoistavuotias Katariina Stenbock ja 56-vuotias Kustaa Vaasa vihittiin avioliittoon 22. elokuuta 1552 Vadstenan luostarikirkossa. Kustaa Vaasan naimatarjouksen tähden Katariina oli joutunut hylkäämään Tre Rosor -sukuisen sulhasensa Gustafin, jolle hänet oli luvattu jo lapsena.
Keltamajavankaali
Ulkonäkö ja koko
Keltamajavankaali kasvaa 10–40 senttimetriä korkeaksi. Sen lehdet ovat vihreät, soikeat ja tylppäkärkiset. Ne ovat 30–120 cm pitkiä. Keltamajavankaalin kukintona on 4–12 cm pitkä, tiivis puikelo, jossa on pieniä 3–4 mm leveitä kukkia. Kukinnon suojuslehti on soikea ja isokokoinen, väriltään kirkkaankeltainen. Kasvi haisee haisunäädältä. Se voi risteytyä valkomajavankaalin (Lysichiton camtschatcensis) kanssa.
Jason Williams (koripalloilija)
Koripallouran alku ja yliopisto ( –1998)
Marshallin yliopistoa valmentanut Donovan siirtyi Floridan yliopistoon kaudeksi 1996–1997, ja tämän takia Williams halusi myös siirtyä Floridaan. Yliopiston vaihtamisen takia hän ei saanut pelata yhtään ottelua kauden aikana NCAA:n sääntöjen mukaisesti. Williams halusi siirtyä tämän takia takaisin Marshalliin, mutta hänen isänsä kehotti häntä jatkamaan Floridassa. Kaudella 1997–1998 hän olikin Floridassa aloitusviisikon pelintekijä ja teki 17,1 pistettä ja 6,7 syöttöä ottelua kohden. Kahdenkymmenen ottelun jälkeen Williams jäi kiinni marijuanasta, minkä takia hänet erotettiin joukkueesta. Hän ilmoittautui kuitenkin NBA:n vuoden 1998 varaustilaisuuteen, jossa Sacramento Kings varasi hänet tilaisuuden seitsemäntenä pelaajana.
Paluu koripalloon ja lopettaminen (2009–2011)
250px|thumb|[[Chris Quinn (vasemmalla) ja Jason Williams vuonna 2010.]] Elokuussa 2009 Williams ilmoitti palaavansa NBA-koripalloon Orlando Magicin paidassa. Hän pelasi kaikissa runkosarjaotteluissa, ja hänellä oli liigan seitsemänneksi paras syöttö–menetys-suhde. Orlando eteni kaudella konferenssin finaaleihin, joissa se hävisi Bostonille voitoin 4–2. Kaudella 2010–2011 Williamsin peliaika puolittui, ja hän pelasi Orlandossa vain 16 ottelua. Joukkueen pelintekijöinä olivat Jameer Nelson, Gilbert Arenas ja Chris Duhon, minkä takia Williams oli vasta Orlandon neljäs pelintekijä. Hän viettikin suuren osan otteluista reservissä, mikä turhautti häntä. Lopulta tammikuussa 2011 Williamsin ja Orlandon välinen sopimus purettiin.
Stig Häggblom
Stig Thuresson Häggblom (5. heinäkuuta 1926 Kotka – 17. elokuuta 2014 Helsinki) oli suomalainen urheilutoimittaja.
Kalliojärvi (Ylöjärvi, Värminmäki)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Järven vedenpinnan korkeus on 122,8 metriä mpy.
Emil Molin
Muuta
Molinin pikkuveli Linus pelaa hyökkääjänä Brynäs IF:n J20-joukkueessa. Veljesten isä Ove Molin pelasi omalla urallaan hyökkääjänä pudotuspelit mukaan lukien yhteensä 860 Elitserien-ottelua. Ove kuului myös Ruotsin vuoden 1999 MM-pronssijoukkueeseen. Hän toimii nykyään Brynäs IF:n Allsvenskan-joukkueen apuvalmentajana. Seura on jäädyttänyt Oven pelinumeron 21.
Brittiläisen Kolumbian parlamentti
Viimeisimmät vaalit
Viimeisimmät vaalit pidettiin 2017, jonka jälkeen suurimmaksi puolueeksi nousivat liberaalit.
Ningguo
Vuoden 2010 lopussa Ningguon väkiluku oli 390 000.
Laukaan kunnanvaltuusto
Laukaan kunnanvaltuusto on Laukaan kunnan ylin päättävä toimielin. Siihen kuuluu 43 valtuutettua. Elokuussa 2021 aloittaneen valtuuston puheenjohtajana toimii Leena Kalmari (SDP), 1. varapuheenjohtajana Juhani Anttonen (kesk.) ja 2. varapuheenjohtajana Tommi Leppänen (PS).
Vääräjärvi (Ylöjärvi, Värminmäki)
Vääräjärvi on Pirkanmaalla Ylöjärvellä Värminmäen kylän lähellä sijaitseva järvi, joka kuuluu Kokemäenjoen vesistöön.
Jänönapila
Levinneisyys
Jänönapilaa tavataan koko Euroopassa lukuun ottamatta Islantia sekä pohjoista Fennoskandiaa ja Venäjää. Lisäksi sitä tavataan Turkissa, Kaukasuksen alueella ja Pohjois-Afrikassa Marokosta Tunisiaan. Ihmisen mukana laji on levinnyt laajalle Pohjois-Amerikkaan, varsinkin mantereen itäosiin. Suomessa jänönapila on maan eteläosissa muinaistulokas, pohjoisempana satunnainen uustulokas. Se on yleinen Ahvenanmaalla ja lounaisimmassa Manner-Suomessa, mutta on harvinainen muualla Etelä- ja Keski-Suomessa. Satunnaisena jänönapilaa on tavattu Oulun ja Kemin korkeuksille saakka.
Radomir (vuori)
Radomir eli Kalampáka (myös Kalambáka) on vuori Belasitsa- eli Béllesvuorilla Bulgarian ja Kreikan rajalla. Se on Belasitsavuorten korkein huippu ja sen korkeus on 2 031 metriä ja prominenssi 1 595 metriä.
Solvent Yellow 56
Solvent Yellow 56 on synteettinen vihreänkeltainen atsoväri, joka on jauheena punaisenkeltaista. Sen EINECS-numero on 219-616-8.
Syklopentyyliamiini
Ominaisuudet, valmistus ja käyttö
Syklopentyyliamiinia voidaan valmistaa ammoniakista ja syklopentanonista pelkistävällä aminoinnilla. Reaktion ensimmäisessä vaiheessa muodostuu syklopentyyli-imiini, joka pelkistetään vedyttämällä vedyn avulla 150–200 °C:n lämpötilassa Raney-nikkelin toimiessa katalyyttinä. Yhdistettä muodostuu myös syklopenteenin ja ammoniakin välisellä reaktiolla. Syklopentyyliamiinia voidaan käyttää orgaanisten yhdisteiden esimerkiksi fungisidina käytettävän pensykuronin valmistukseen.
Vaskuun rautatieasema
Vaskuun rautatieasema on lakkautettu rautatieliikennepaikka Haapamäki–Pori-radalla. Se sijaitsee Vaskuun kylässä Virroilla. Asemarakennus on valmistunut vuonna 1936 arkkitehti Thure Hellströmin laatimien ison pysäkkirakennuksen piirustusten mukaan. Liikennepaikka avattiin liikenteelle 1. marraskuuta 1937. Aseman myötä kylän asukasluku kaksinkertaistui, ja kylässä toimi esimerkiksi mylly ja saha. Pysäkki alennettiin laiturivaihteeksi 1964, ja miehitys loppui vuonna 1968. Henkilöliikenne lakkautettiin koko rataosalta 31. toukokuuta 1981. Liikennepaikka lakkautettiin lopullisesti 1. tammikuuta 1985 rataosan sulkemisen seurauksena. Ratapihan sivuraiteet on sittemmin purettu.
Pikku Palojärvi (Ylöjärvi)
Maantietoa
Järven pinta-ala on 1,1 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 400 metriä.
Melchior Lengyel
Elämänvaiheet
Lengyel aloitti uransa toimittajana ja työskenteli ensin Kassassa (nyk. Košice Slovakiassa), myöhemmin Budapestissa.
Kotikaupungin Balmazújvárosin kaupunginkirjasto nimettiin hänen kunniakseen 2004. Eräs kirjastonhoitaja kokosi hänen kaikki teoksensa, artikkelinsa ja hänestä julkaistut kirjoitukset tätä tilaisuutta varten.
Ritual Death Metal
Ritual Death Metal on Deathchainin kuudes studioalbumi, joka julkaistiin 5. huhtikuuta 2013 levymerkillä Svart Records.
Kokoonpano
+
Taivas (täsmennyssivu)
Taivas voi viitata esimerkiksi seuraaviin:
Birgitta Rantakari
Ura
Vuonna 1982 Rantakarin puoliso, Ilari Rantakari, kutsuttiin Luterilaisen Maailmanpalvelun kehitys- ja katastrofiohjelman palvelukseen talousjohtajaksi Intiaan asemapaikkana Kalkutta. Rantakari anoi toimivapaata seuratakseen puolisoaan Intiaan. Hän liittyi kansainvälisiin ja paikallisiin naisverkostoihin, mutta jalkautui myös Luterilaisen maailmanliiton avustuskohteisiin, joissa hän kohtasi köyhimmistä köyhimpiä ihmisiä. Rantakari joutui pohtimaan, mitä merkitsee kulkea näiden ihmisten rinnalla. Oma rooli löytyi sen jälkeen, kun Rantakari tutustui Äiti Teresaan. Kolmen vuoden ajan Rantakari työskenteli vapaaehtoisena Äiti Teresan perustamassa lastenkodissa. Myös oman perheen lapsiluku kasvoi neljään, kun kuopus adoptoitiin Intiasta.
Diakonissalaitos arvosti Rantakarille kertynyttä kansainvälistä kokemusta ja hän sai Suomeen palattuaan vastuulleen Diakonissalaitoksen oppilaitoksen, Diakoniaopiston, kansainvälisyyskoulutuksen sekä kansainvälisen harjoittelun koordinoimisen yhdessä opiston vastuuopettajan kanssa. Opiskelijoiden vaihtokohteena oli aluksi Intia, mutta vähitellen vaihtokohteita löydettiin myös Afrikasta ja Latinalaisesta Amerikasta. Vuonna 1987 Rantakari nimettiin Diakoniaopiston koulutuspäälliköksi tehtävinään diakoniaopiston kehittäminen ja toiminnan kansainvälistäminen.
Luottamustoimia
Rantakari oli kirkolliskokouksen maallikkoedustaja 1988–1991 ja kirkon ulkoasiain neuvoston jäsen. Hän on myös ollut varapuheenjohtaja sekä Suomen Lähetysseuran (2004–2008) että Kirkon ulkomaanavun hallituksessa (1984–1990) sekä Kirkkopalvelujen ja Kotimaa-yhtiöiden (2000–2006) hallituksen jäsen.
Vuosina 2011–2016 Rantakari toimi Niwanon rauhansäätiön kansainvälisen rauhanpalkintotoimikunnan jäsenenä.
Hr. Ms. Evertsen (1894)
Valmistus
Alus tilattiin Koninklijke Maatschappij De Scheldeltä Vlissingenistä ja sen köli laskettiin vuonna 1893. Alus laskettiin vesille 29. syyskuuta 1894 ja se otettiin palvelukseen 1. helmikuuta 1896.
Asmir Kolašinac
Kolašinac sijoittui viidenneksi Amsterdamin EM-kilpailuissa 2016. Hän karsiutui loppukilpailusta Rio de Janeiron olympialaisissa 2016, Belgradin sisäratojen EM-kilpailuissa 2017, Birminghamin MM-hallikilpailuissa 2018, Berliinin EM-kilpailuissa 2018, sisäratojen EM-kilpailuissa Glasgow'ssa 2019, Dohan MM-kilpailuissa 2019 ja vuodelle 2021 siirretyissä Tokion olympialaisissa. Belgradin MM-hallikilpailuissa 2022 hän oli yhdestoista. Hän saavutti samana vuonna hopeaa Välimeren kisoissa ja oli kahdeksas Münchenin EM-kilpailuissa.
Tanba-Sasayama
Sasayaman kaupunki perustettiin vuonna 1999, kun aiempaan Sasayaman maaseutukaupunkiin liitettiin kolme muuta maaseutukaupunkia, Konda, Nishiki ja Tannan. Vuoden 2019 toukokuussa kaupunki vaihtoi nimensä Tanba-Sasayamaksi. Edo-kaudella Sasayama kasvoi linnanaluskaupunkina ja Sasayaman daimiokunnan keskuksena. Alueen läpi kulki historiallinen Kiotoon johtava San’indō-tiereitti, ja Sasayaman lisäksi Fukusumin alue toimi sen varren postiasemana (shukuba). Molemmilla paikkakunnilla on säilynyt vanhaa kaupunkimiljöötä, joka on suojeltu. Merkittävin elinkeino seudulla on maatalous, joka tuottaa esimerkiksi riisiä, teetä, kastanjoita, yamaimoa (Dioscorea japonica), mustia soijapapuja, männyntuoksuvalmuskaa ja naudanlihaa. Perinteinen käsityöteollisuuden tuote on Tanba-keramiikka, jonka valmistus on keskittynyt kaupungin lounaisosiin.
Senni ja Savon sulttaani
Senni ja Savon sulttaani on Matti Oraviston ohjaama elokuva vuodelta 1953 ja hänen toinen ohjaustyönsä. Toivo Kauppinen eli nimimerkki Topias teki siihen käsikirjoituksen oman näytelmänsä pohjalta.
Arviot
Aikalaiskriitikoilta tuli pääasiassa kiitosta. Hiukan jäätiin miettimään miljöökuvausta. Olavi Veistäjä kuitenkin totesi, että ”tyhjää touhua koko juttu, alusta loppuun saakka”.
Monna Kamu
Monna Sylvia Kamu (s. 30. toukokuuta 1949) on suomalainen mezzosopraano ja pianonsoiton opettaja. Hänet tunnetaan erityisesti lukuisista Kaj Chydenius -tulkinnoistaan sekä Agit Prop -kvartetista. Kamu kirjoitti ylioppilaaksi Alppilan yhteislyseosta vuonna 1968 ja opiskeli Sibelius-Akatemiassa 1968–1974, jolloin taistolaisuus oli vahvasti läsnä opiskelijapiireissä. Opiskeluaikanaan Kamu liittyi Koiton Laulu -kuoroon, jota hän myöhemmin johti vuosina 1976–1977. Agit Prop -yhtyeeseen Kamu liittyi vuonna 1972.
The Wolf of Wall Street
Tuotto
Elokuva tuotti maailmanlaajuisesti yli 392 miljoonaa dollaria koko teatterilevityksensä aikana.
Salibandyliigan kausi 2011–2012
Salibandyliigan kausi 2011–2012 oli miesten SM-sarjan 26. kausi. Mestaruuden vei Seinäjoen Peliveljet, joka voitti loppuottelusarjassa viisi edellistä mestaruutta ottaneen SSV:n otteluvoitoin 3–2. Edelliskauteen verrattuna uusia joukkueita salibandyliigassa olivat M-Team ja NST.
RedTube
RedTube (redtube.com) on pornografista materiaalia sisältävä verkkosivusto, jossa käyttäjät voivat jakaa videoitaan toisten katsottaviksi. Sivuston serverit sijaitsevat Houstonissa, San Franciscossa ja New Orleansissa.
Mikko Kanninen
Kanninen oli näyttelijäntaiteen yliopistonlehtori Tampereen yliopistossa teatterityön koulutusohjelmassa 2015–2020. Aiemmin hän on ollut muun muassa perustamassa Circus Maximus -teatteria ja toiminut Tampereen Teatterikesän taiteellisena johtajana.
Casparin rengas
Casparin rengas eli Casparin juova eli Casparyn vyö (engl. Casparian strip) on kasvin juuren endodermin solujen kautta kulkeva paksujen soluseinien rengasmainen ketju. Endodermissä oleva Casparin rengas löytyy kaikilta putkilokasveilta, ja koppisiemenisillä vastaavanlainen rakenne löytyy myös eksodermistä eli ulkoketosta. Casparin renkaan paksut soluseinät on muodostuvat täyttämällä primaarisen soluseinän huokoset ja kolot ligniinillä ja suberiinilla. Näiden lisäksi soluseinissä on erilaisia rakenneproteiineja.
Eric Mueller
Eric Mueller (s. 6. marraskuuta 1970) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Neljä vuotta myöhemmin Sydneyn olympialaisissa hän sijoittui viidenneksi perämiehettömässä nelosessa. Maailmanmestaruuskilpailuissa hän saavutti kahdeksikossa pronssia Sevillassa 2002 sekä sijoittui perämiehettömässä nelosessa neljänneksi Luzernissa 2001 ja pariaironelosessa kuudenneksi Tampereella 1995.
Lauttalampi (Ikaalinen)
Lauttalampi on Pirkanmaalla Ikaalisissa Juhtimäen kylän lähellä sijaitseva lampi, joka kuuluu Kokemäenjoen vesistöön.
Riikonen
Riikonen on suomalainen sukunimi, joka on muun muassa seuraavilla henkilöillä:
Aitonevan liikennepaikka
Aitonevan laiturivaihde on lakkautettu liikennepaikka Pori–Haapamäki-radan ja Aitonevan radan risteyksessä Kihniön kunnassa. Se avattiin 24. heinäkuuta 1944. Vuonna 1946 valmistui arkkitehti Jarl Ungernin suunnittelema liikennepaikkarakennus, joka oli toisen maailmansodan jälkeisen jälleenrakennuskauden asemien tapaan vaatimaton.
Jason Gailes
Jason Gailes (s. 28. maaliskuuta 1970) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuissa hän sijoittui samassa luokassa kuudenneksi Tampereella 1995.
Ruostehousuhaukka
Kuvaus
Linnun pituus on 34–45 cm ja se painaa 200–450 grammaa, joten se on huomattavasti pienempi kuin Euraasian ja Pohjois-Amerikan kanahaukka ja hiukan pienempi kuin Pohjois-Amerikan kyyhkyhaukka mutta kuitenkin suurimpia haukkoja Keski- ja Etelä-Amerikassa (suurempi on vain harvinainen amazoniankanahaukka). Muiden lintuhaukkojen tapaan naaras on huomattavasti koirasta suurempi. Aikuinen on päältä harmaa, ja sen siivet, kruunu ja raidallinen pyrstö ovat tummemmat. Alapuoli vaihtelee tummanharmaasta hyvin vaaleanharmaaseen, mutta eteläinen alalaji voi toisinaan olla alta punertava. Reidet ovat aina puhtaan punaruskeat, mitä ei aina helposti näe, ja alapuolen peitinhöyhenet ovat pohjoisella alalajilla valkoiset, eteläisellä punaruskeat. Nuorten lintujen väri vaihtelee hyvin paljon. Ne voivat olla alta valkoisia, vaaleanruskeita tai punaruskeita, ja toisinaan siinä voi olla tummia raitoja. Päältä ne ovat ruskeampia kuin aikuiset, ja niiden reidet ovat toisinaan vaaleammat.
Ferdinand III
Ferdinand III voi viitata seuraaviin hallitsijoihin:
Let L-410 Turbolet
Let L-410 Turbolet on tšekkoslovakialaisen Let Kunovicen kehittämä potkuriturbiinikäyttöinen kuljetus- ja matkustajalentokone. Se lensi ensilentonsa 16. huhtikuuta 1969 ja otettiin reittiliikennekäyttöön vuonna 1971. Alun perin Aeroflotin toiveesta Antonov An-2:n korvaajaksi suunniteltua konetta oli toukokuuhun 2016 mennessä valmistettu yli 1 200 kappaletta. Se on yhä tuotannossa, ja uusin kehitysversio L-410NG esiteltiin vuonna 2016.
Kehitys
Ensimmäiset tutkielmat koneesta tehtiin vuosina 1966 ja 1967, ja prototyypin lopulliset suunnitelmat valmistuivat huhtikuussa 1968. Lyhyille matkoille suunnitellun koneen kapasiteetiksi tuli 12–19 matkustajaa tai 1 850 kilogrammaa rahtia, ja se kykeni laskeutumaan lyhyille ja päällystämättömille kiitoteille. Kolmen ensimmäisen prototyypin rakentaminen alkoi niin ikään vuonna 1968. Ensimmäisen prototyypin ensilento oli 16. huhtikuuta 1969, ja konetta lensivät Vladimír Vlk ja František Svinka. Sen ensimmäisiä julkisia esiintymisiä oli pieni lentofestivaali Otrokovicen lentokentällä 1. toukokuuta. Nopean viimeistelyn ja 50 lentotunnin jälkeen kone asetettiin näytille Pariisin ilmailunäyttelyssä.
L-410UVP
L-410UVP-prototyypin ensilennon lensivät 1. marraskuuta 1976 Vladimír Vlk ja František Svinka. Kaikkiaan prototyyppejä rakennettiin kuusi vuosina 1976–1978. Niistä yhtä käytettiin rasituskokeisiin ja loput viisi lensivät koelentoja, joihin kuului jälleen kerran kylmän ilmanalan kokeita Jakutiassa sekä ensi kertaa koelentoja Bulgarian kuumassa kesässä. Ensimmäistä sarjatuotantokonetta lensivät ensi kertaa 14. maaliskuuta 1979 Stanislav Sklenářin ja Miroslav Sedláček. Seuraava kone osallistui Pariisin ilmailunäyttelyyn ja toimitettiin sen jälkeen Aeroflotille.
L-410UVP-E ja L-410NG
pienoiskuva|Tšekkiläisen [[Citywingin L-410UVP-E Manx2:lle vuokrattuna.]] Liikennelentokoneiden käyttötaloudellisuus alkoi painottua entistä enemmän 1980-luvulla. Niinpä Let alkoi insinööri Ladislav Smrčkan johdolla kehittää L-410:sta päivitettyä versiota, johon haluttiin muun muassa enemmän matkustajapaikkoja, pidempi toimintamatka, suurempi lentoonlähtöpaino, hiljaisempi matkustamo ja päivitetyt laitteistot. Tilauksia tai sitoumuksia uudesta versiosta, joka suunnitelmissa sai aluksi nimen L-410E, ei kuitenkaan tullut, joten sen rakentaminen viivästyi kahdella vuodella. Prototyyppien rakentaminen alkoi lopulta vuoden 1984 kesällä, jolloin nimi oli muuttunut varsin mutkikkaaseen muotoon L-410UVP-E, jossa E tuli venäjän kielen sanasta ”taloudellinen” (экономический, ekonomitšeski). Syyt tähän olivat kaupallisten lisäksi poliittiset: kyseessä oli jälleen tapa suunnata koneen markkinointi Aeroflotille.
Uuteen elämään
Väärien henkilöllisyyksien varaan rakennettu teos kertoo pikkurikollisen Niilo Nurmen (Unto Salminen) kasvutarinan mallikansalaiseksi. Rakkauden rintamalla seurataan Niilon ja Annikki Ahon (Ansa Ikonen) suhteen etenemistä.
Tuotanto
Uuteen elämään perustuu ruotsalaisten Börje Larssonin ja Ragnar Arvedsonin kirjoittamaan ja ohjaamaan elokuvaan ...som en tjuv om natten, joka sai ensi-iltansa Tukholmassa maaliskuussa 1940. Suomalaisessa versiossa johtaja Svallingina nähtiin kuplettilaulaja Theodor Weissman.
Vastaanotto
Elokuvan yleisömenestys oli keskinkertainen.
Simon J. Berger
Berger esiintyi Paulin roolissa minisarjassa Älä koskaan pyyhi kyyneleitä paljain käsin ja elokuvassa Call Girl hänellä oli yksi pääosista. Teatterinäyttämöllä hän on esiintynyt muun muassa Dramatenissa. Berger oli pääosassa televisiosarjassa Exit.
M/S Suomenlinna II
M/S Suomenlinna II on lautta, joka kulkee Helsingin Kauppatorilta Suomenlinnaan ja takaisin. Se on samalla reitillä kulkevista lautoista uusin.
Yhtäaikaisreaktio
Yhtäaikaisreaktio on kemiallinen reaktio, jossa kaikki sidosten katkeamiset ja muodostumiset tapahtuvat yhdessä vaiheessa. Yhtäaikaisreaktioissa ei ole reaktiivisia välivaiheita toisin kuin vaiheittaisissa reaktioissa ja reaktioissa on vain yksi siirtymätila. Tyypillisiä yhtaaikaisreaktioita ovat muun muassa SN2-mekanismilla tapahtuva nukleofiilinen substituutio, E2-mekanismilla tapahtuva eliminaatioreaktio, sykloadditiot ja eräät toisiintumisreaktiot.
Lamminlammi (Ylöjärvi, Parkkuu)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen alaosan alueeseen (35.344) se kuuluu. Lammen vedenpinnan korkeus on 103,8 metriä mpy.
Lviturva
Julkisuus
Pohjolan LVIturva on ollut toistuvasti julkisuudessa. Vuonna 2019 Pohjolan LVIturva laskutti muistisairaalta vanhukselta 2800 euroa muutaman tunnin kestäneestä viemärin puhdistuksesta. Myöhemmin samana vuonna sosiaalisessa mediassa kiersi valokuva yrityksen koulutustilaisuudessa käytetystä fläppitaulusta, jossa myyjille annettiin ohjeeksi "moraali veks". Yrityksen toimitusjohtajan mukaan kyse oli "sopimattomasta" huumorista, eikä yrityksen toimintaperiaatteista.
Yoshinobu Oyakawa
Oyakawa voitti 100 selkäuinnissa olympiakultaa Helsingissä 1952 rikkoen samalla vuodesta 1936 voimassa olleen olympiaennätyksen. Melbournen kesäolympialaisissa 1956 hän sijoittui samalla matkalla kahdeksanneksi.
Pikku Salmijärvi (Ylöjärvi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen alaosan alueeseen (35.344) se kuuluu. Järven vedenpinnan korkeus on 141,5 metriä mpy.
Kaunis Sadie
Kaunis Sadie perustuu Viña Delmarin tarinaan Pretty Sadie McKee, jonka pohjalta John Meehan sovitti käsikirjoituksen. Lawrence Weingarten toimi elokuvan tuottajana. Tuotantoyhtiönä ja jakelijana toimi Metro-Goldwyn-Mayer.
Moskovan Ahvenanmaa-sopimus
Poliittisessa kommentoinnissa sopimukseen viitataan toisinaan nimellä Molotovin servituutti.
Freema Agyeman
Crossroadsin päättymisen jälkeen Agyeman esiintyi mainoksissa ja pienissä rooleissa televisiossa, kuten esimerkiksi Kymppikerhossa ja sarjojen Sairaalaelämää ja Holby Cityn sairaala crossover-jaksossa. Uuden Doctor Whon toisen kauden lopussa Agyeman näytteli Torchwood-instituutin työntekijää Adeola Oshodia. Roolisuoritus teki tuottajiin vaikutuksen, ja hän sai lopulta koe-esiintymisen kautta roolin Tohtorin kumppanina, Martha Jonesina, kun Billie Piper lähti sarjasta. Agyemanin saadessa kutsun koe-esiintymiseen hänen annettiin ymmärtää olevansa ehdolla spin-off-sarja Torchwoodin näyttelijäksi.
Ylöjärven lukio
Ylöjärven lukio on lukio Ylöjärvellä. Lukio toimii Koulutuskeskus Valon tiloissa. Aiemmin, vuoteen 2012 asti se toimi Moision koulun yhteydessä. Lukio tarjoaa valtakunnallisen opetussuunnitelman lisäksi mahdollisuuden syventää opiskelijan näkemystä ja tietämystä yhteiskunnallisen vaikuttamisen mahdollisuuksista ja yrittäjyydestä. Lukiossa toimii erillinen Y-linja.
Max Hoff
Hoff voitti ensimmäisen arvokilpailumitalinsa vuoden 2008 EM-kilpailuissa Milanossa, jossa hän saavutti EM-pronssia 1 000 metrin kajakkiyksikössä. Pekingin kesäolympialaisissa 2008 hän kilpaili 1 000 metrin kajakkiyksikössä sijoittuen viidenneksi. Vuonna 2009 Hoff voitti 1 000 metrin kajakkiyksikössä sekä maailman- että Euroopan-mestaruuden. Seuraavana vuonna hän saavutti yhteensä viisi MM- ja EM-mitalia, joista kaksi oli kultaisia. Vuoden 2011 MM-kilpailuissa Szegedissa hän voitti kaksi maailmanmestaruutta 5 000 metrin kajakkiyksikössä ja 1 000 metrin kajakkinelosessa. Lontoon kesäolympialaisissa 2012 Hoff saavutti 1 000 metrin kajakkiyksikössä pronssia jättäen neljänneksi tanskalaisen René Poulsenin. Samoissa olympialaisissa Hoff kilpaili myös 1 000 metrin kajakkinelosessa, jossa Saksa sijoittui neljänneksi Tšekin joukkueen voittaessa pronssia. Vuoden 2012 aikana Hoff saavutti myös 1 000 metrin kajakkiyksikön Euroopan-mestaruuden ja voitti EM-hopeaa 5 000 metrin kajakkiyksikössä. Seuraavan kolmen vuoden aikana hän saavutti yhteensä kymmenen MM- ja EM-mitalia, joista neljä oli kultaisia. Bakun Euroopan kisoissa 2015 Hoff voitti kaksi kultamitalia 1 000 metrin kajakkiyksikössä ja 5 000 metrin kajakkiyksikössä.
Rio de Janeiron kesäolympialaisissa 2016 Hoff saavutti uransa ensimmäisen olympiakullan, kun Saksa voitti kultaa 1 000 metrin kajakkinelosessa Slovakian jäädessä hopeasijalle. Saksan olympiakultaa voittaneeseen joukkueeseen kuuluivat Hoffin lisäksi Max Rendschmidt, Tom Liebscher ja Marcus Gross. Rio de Janeiron kesäolympialaisissa 2016 Hoff kilpaili myös 1 000 metrin kajakkiyksikössä sijoittuen seitsemänneksi. Moskovan Euroopan-mestaruuskilpailuissa 2016 hän voitti 1 000 metrin kajakkikaksikossa EM-kultaa. Seuraavan kolmen vuoden aikana Hoff voitti kaksi maailmanmestaruutta, kolme Euroopan-mestaruutta ja yhteensä kahdeksan MM- ja EM-mitalia. Minskin Euroopan kisoissa 2019 hän saavutti kultaa 1 000 metrin kajakkikaksikossa ja pronssia 5 000 metrin kajakkiyksikössä. Poznańin EM-kilpailuissa 2021 Hoff voitti yhdessä Jacob Schopfin kanssa kultaa 1 000 metrin kajakkikaksikossa ja pronssia 500 metrin kajakkikaksikossa. Samana vuonna käydyissä Tokion olympialaisissa hän saavutti Schopfin kanssa hopeaa kajakkikaksikon 1 000 metrillä.
Kotajärvi (Ylöjärvi)
Kotajärvi on Pirkanmaalla Ylöjärvellä Parkkuun kylän lähellä sijaitseva järvi, joka kuuluu Kokemäenjoen vesistöön.
Verikännykät
Elokuva esitettiin Amsterdamin kansainvälisillä dokumenttielokuvafestivaaleilla 23. marraskuuta 2010.
Faidriadit
Faidriadit muodostavat eräänlaisen luonnonlinnoituksen Delfoin pohjoispuolelle. Kallioiden välisestä halkeamasta virtaa Kastalian lähde.
Susaki
Susaki sai kaupunkioikeudet vuonna 1954, kun silloiseen Susakin maaseutukaupunkiin liitettiin neljä ympäristön kyläkuntaa. Tärkeitä elinkeinoja ovat kalastus, vesiviljely ja maanviljely, joka tuottaa esimerkiksi vihanneksia ja hedelmiä, kuten mikan-mandariineja. Erityisesti myōga-inkiväärin (Zingiber mioga) satomäärät kuuluvat maan suurimpiin. Susakilla on hyvä luonnonsatama, joka on nimitetty virallisesti merkittäväksi satama-alueeksi. Sieltä viedään muun muassa sementtiä, puutavaraa ja kalkkikiveä. Kaupunkiin on toisen maailmansodan jälkeen kehittynyt sementti- ja elektroniikkateollisuutta ja se on lähiseutunsa kaupallinen keskus.
Todellisuuden mestari
Vastaanotto
Albumi sai erinomaisen vastaanoton. Imperiumin Janne Rintala kehui albumia tuoreen kuuloiseksi, jolla niin aiheet kuin soitantakin ovat monipuolistuneet. Myös Kaaoszinen Toni Lehtonen piti albumia onnistuneena uudistuksena. Hän ja piti sitä jopa liiankin hyvin soitettuna, ja antoi albumille arvosanaksi 9–/10. Rumban vieraileva arvioija, Bob Malmströmin laulaja Carolus Aminoff antoi albumille täydet viisi tähteä, ja sanoi sanoitusten onnistuvan albumi albumilta paremmin. Soundin Kaisla Leevelä antoi albumille neljä tähteä. Hän piti kappaleiden tempon hidastumista ja lisääntynyttä groovea tarttumapintaa tuovina elementteinä.